Крама Сыркіных (Гомель)

Крама Сыркіных — кніжна-музычная крама канца ХІХ — пачатку ХХ ст. у Гомелі. Належала членам сям’і Сыркіных, па імені канкрэтнага прадстаўніка (прадстаўніцы) якой атрымлівала ў пэўны перыяд удакладненую назву. Знаходзілася ў Гомелі па вуліцы РумянцаўскайПамятная книжка Могилевской губернии на 1912 год. — Могилев губ. : Губернская типография, 1912. — С. LVI.. Рэалізоўвала кнігі, перыядычныя выданні, ноты, музычныя інструментыКуртенок, Е. О том, какой была музыкальная жизнь Гомеля более 100 лет назад // Правда Гомель. Новостной портал. — 08.01.2016..  Пашырала квіткі на культурныя мерапрыемствы (вечарыны, канцэрты)Полесская жизнь. — 1911. — 3 января. — С. 2.Полесье. — 1912. — 3 апреля. — С. 1.Гомельская копейка. — 1911. — 8 декабря. — С. 1.. Адзначылася ўласнай кнігавыдавецкай дзейнасцю і выпускам паштовак (краявіды Гомеля)Целеш, В. М. Гарады Беларусі на старых паштоўках [Выяўленчы матэрыял] / Вячка Целеш. — Мінск : Беларусь, 2014. — С. 135, 138—139.. З’яўлалася пунктам, дзе можна было набыць прадукцыю суполкі «Загляне сонца і ў наша аконца» і іншых выдаўцоў на беларускай мове, у тым ліку «беларускія паштовыя пісулькі» (паштоўкі)Наша Ніва. — 1908. — 25 апрыля. — С. 8..

 Выдавецкая дзейнасць 
Пад маркай «Выданне кнігарні Я. Г. Сыркіна» ў 1894 г. у Гомелі выйшла кніга  І. І. Гамава «Нарысы далёкай Сібіры»Гамов, И. Очерки далекой Сибири / И. Гамов. — Гомель : Я. Г. Сыркин, 1894..

«Выданне кніжнай і музычнай крамы Ц. Сыркінай у Гомелі» выпусціла шэраг паштовак з гомельскімі цікавосткаміСтары Гомель [Выяўленчы матэрыял]: паштоўкі пачатку XX стагоддзя з фондаў Гомельскага абласнога краязнаўчага музея: [камплект паштовак / аўтар тэксту і складальнік В. А. Літвінаў]. — Гомель : Тип. ИПП «Сож», 1992.:

 помнік фельдмаршала Паскевіча;
 веласіпедны трэк;
 каталіцкі касцёл;
 жаночая гімназія;
 гарадская дума;
 Румянцаўская вуліца.

 Галерэя 

 Крыніцы 

Катэгорыя:XIX стагоддзе ў Гомелі